Ultimele știri România alege România la EURO 2024 Război în Ucraina 

Cominternul, organizația internațională comunistă fondată în 1919 de Lenin, care 
avea ca scop lupta pentru răsturnarea burgheziei mondiale și pentru formarea unei 
republici sovietice internaționale, a fost desființat la 15 mai 1943 de către un alt 


mare dictator, Stalin. 

Bazele Cominternului au fost puse în martie 1919, de către bolșevici. Scopul 
declarat al Cominternului era de a lupta „prin toate mijloacele, inclusiv forța armată, 
pentru răsturnarea burgheziei internaţionale și pentru crearea unei republici 


sovietice internaţionale, ca etapă de tranziţie către completa abolire a Statului“. 


Orice organizaţie de sorginte comunistă care dorea să adere la Internaţională 
trebuia mai întâi să accepte necondiţionat un set de mai multe condiţii, iar centrul 
să fie la Kremlin. Această supunere în fața Moscovei a fost unul dintre principalele 
motive care au făcut ca, în multe țări din Europa, partidele comuniste să fie 


interzise prin lege. 

Imagini de propagandă sovietică Arhivă 


Spre exemplu, Partidului Comunist din România i-a fost impusă adoptarea poziției 
potrivit căreia România era nu un stat național, ci unul „de naţionalităţi”, un stat 
imperialist creat prin război și prin voinţa Marilor Puteri imperialiste. De aceea, 
PCaR trebuia să militeze pentru autodeterminarea (până la despărţirea de stat) a 
provinciilor alipite României prin război: Transilvania, Bucovina, Basarabia și 


Dobrogea. 


În vara anului 1920 o delegaţie a Partidului Socialist a mers la Moscova, având 
misiunea de a se informa asupra condiţiilor de afiliere la Comintern şi de a 


participa în calitate de observator la al doilea Congres al Cominternului care urma 

Partidul Socialist în Partid Comunist. 


La 11 mai 1921 Congresul Partidului Socialist a adoptat hotărârea de transformare 


a partidului, în Partid Comunist şi afilierea sa la Internationala a Ill-a Comunistă. 


În România, în 1924, partidul de sorginte comunistă a fost scos în afara legii, fiind 
acuzat de acțiuni anti-româneşti — mai întâi printr-o ordonanţă militară dată de 
comandantul Corpului II de Armată din Basarabia, apoi în decembrie prin Legea 


„Mârzescu“, ministrul liberal al Justiţiei. 


Rebeliunea de la Tatar-Bunar, din 15-18 septembrie 1924, orchestrată de Soviete cu 
sprijinul comuniștilor români, a făcut ca existenţa legală a acestui partid să devină 
un risc major pentru siguranţa naţională. Era vorba despre un partid care își 
propunea în mod oficial dezmembrarea României, afirmând în documentele sale 
programatice că Dobrogea trebuie restituită Bulgariei, Ardealul, Ungariei și, 


evident, Basarabia, „măreţei Uniuni Sovietice”, scrie Dan Falcan în Historia. 


Cominternul a fost dizolvat în mod oficial în luna mai a anului 1943. Măsura 
hotărâtă de Stalin a fost una de ordin propagandistic, pentru a-și demonstra 


bunăvoință faţă de Roosevelt și Churchill, care erau încă sceptici față de URSS. 

Citeşte şi: Sfârşitul lui Stalin, dictatorul care s-a născut în ziua în care 
veneau pe lume „pruncii răului“. Şi-a lăsat fiul cel mare să moară în lagărele naziste, 


iar soția s-a sinucis 


Citeşte şi: Cine a fost țarul Ivan al IV-lea al Rusiei, supranumit „cel 


groaznic“: în masacrul de la Novgorod au fost ucişi 60.000 de oameni 


Citeşte şi: Istoricul Radu Ciuceanu: „Moartea lui Stalin a oprit planul 
ofensivei către Alpi“. Pericolul izbucnirii celui de-al Treilea Război Mondial între 
SUA şi URSS 

Citeşte mai multe despre: moscova stalin lenin 

După ce la prima înfăţişare a 
fost adusă cu lanțuri la 
mâini şi picioare şi acuzată 
de terorism, o italiancă 
reținută în Ungaria a primi... 

